作者：翁溪园
词牌/韵律：沁园春

paragraphs: 记得花筵，巧夕星河，初度女牛。
更四双蓂荚，十分桂魄，中元佳致，妆点初秋。
蔼蔼非烟，濛濛如雾，锦水郁葱佳气浮。
人人道，是王孙帝胄，今日生朝。
银潢万叶源流。
见一点长庚辉绛霄。
似东平为善，河间献雅，风流酝藉，西汉诸刘。
恰遇称觞，蓬壶歌缓，满酌蒲萄双玉舟。
椿松等算，年年醉傲，花马金裘。